**Obavijest za studente Odjela za izobrazbu učitelja i odgojitelja**

**o upisu u ljetni semestar i upisu obveznih i izbornih kolegija**

**putem Studomata**

Upisi u ljetni semestar ak. god. 2020./2021. počinju 5. veljače 2021., a završavaju 26. veljače 2021. god. i obavljat će se **online** za sve studente koji imaju e-indeks (iksicu), a studenti koji imaju indeks mogu doći osobno u referadu ili se javiti putem e-maila prema uputama kako je navedeno u daljnjem tekstu.

Upis se obavlja sljedećim redoslijedom:

1. upis obveznih i izbornih kolegija u sustav ISVU – **putem Studomata**

(**5. veljače 2021. – 15. veljače 2021. god.**); kolegiji se upisuju u skladu s redovima predavanja matičnog studija

1. upis u **Tajništvu** (za studente koji imaju indeks)

(**15. veljače 2021. – 26. veljače 2021**. god. od 9:00 do 12:00 i od 13:00 do 15:00);

Nakon provjere upisa kolegija u sustav ISVU, u Tajništvu se ovjerava indeks samo **studentima koji imaju indeks**.

Indeks se može donijeti osobno ili poslati preporučenom poštom na adresu:

Sveučilište u Zadru

Tajništvo

Ulica dr. Franje Tuđmana 24 i

23000 Zadar

Indeks ćemo vam vratiti preporučenom poštom na kućnu adresu.

**Studenti koji imaju e-indeks**, odnosno iksicu, potvrđuju upis u Tajništvu ili putem e-maila samo ako plaćaju školarinu te šalju potvrdu o uplati školarine (dospijeće plaćanja ljetnog semestra je bilo 15.12.2020.) ako je već nisu poslali na mail [ematassi@unizd.hr](mailto:ematassi@unizd.hr) ili [mbatur2@student.unizd.hr](mailto:mbatur2@student.unizd.hr).

APSOLVENTI ne upisuju kolegije putem Studomata, već se javljaju putem e-maila ([ematassi@unizd.hr](mailto:ematassi@unizd.hr) ili [mbatur2@student.unizd.hr](mailto:mbatur2@student.unizd.hr))

Apsolventi koji imaju indeks mogu ga donijeti osobno ili poslati preporučenom poštom (na prethodno navedenu adresu).

Studenti koji idu na ERASMUS u ljetnom semestru također ne upisuju kolegije putem Studomata, a upisat će ih po povratku s Erasmusa.

Studenti koji upisuju predmete iz parcijale podnose obrazac za parcijalu u tajništvu.

**Svi studenti kojima Studomat ne dozvoljava upis trebaju se javiti djelatnicima Tajništva.**

**Svaki eventualni pogrešan upis kolegija putem Studomata poništit će se.**

**Podsjećamo generaciju studenata koja je preddiplomski studij upisala u ak. god. 2013./2014. da im pravo studiranja traje do 30. rujna 2021.  Isto vrijedi i za generaciju studenata diplomskih studija koji su se upisali u ak. god. 2015./2016. godine.**

UPIS STRANOG JEZIKA IZ CENTRA ZA STRANE JEZIKE

Svi studenti upisuju putem Studomata nastavke kolegija iz zimskog semestra. Studenti koji ne mogu upisati strani jezik putem Studomata mogu doći osobno u Centar za strane jezike od 22. do 26. veljače 2021. od 8.00 do 16.00 sati Poluotok, (Jurja Bijankinija 2, ured 211 na drugom katu) ili nazvati u navedenim terminima na broj telefona 023 400 431.

**Upute o postupku prijave na kolegije putem Studomata**

* Prije upisa kolegija na Studomatu obvezno provjerite **redove predavanja** svog upisanog studija (na mrežnoj stranici matičnog odjela ili ovdje: <https://www.isvu.hr/javno/hr/vu269/nasprog/2009/nasprog.shtml> i **raspored predavanja:** <http://www.unizd.hr/studij-i-studiranje/akademski-kalendar/raspored-sati>te se na matičnom odjelu raspitajte za dodatne informacije o studiju. To je ujedno prilika da dobijete potrebne savjete i preporuke o odabiru izbornih kolegija. Za upis putem Studomata najbolje je napraviti popis kolegija koje želite upisati, ovisno o ponudi svakog pojedinog studija i o onome što vam odgovara po rasporedu predavanja (tako da izbjegnete kolizije). Popis bi osim željenih kolegija trebao sadržavati i eventualne rezervne kolegije, s obzirom na to da je upis na izborne kolegije ograničen upisnim kvotama.
* Prijavljujete se na Studomat koristeći elektronički identitet AAI@EduHr.
* Ako u ISVU sustavu nedostaje neki od obveznih osobnih podataka, Studomat će tražiti da ih upišete.
* Odabirete izborne i/ili obvezne kolegije.
* Odabir kolegija mora biti u skladu s pravilima o ECTS bodovnim kvotama navedenim na sučelju Studomata, odnosno u skladu s pravilima koja su navedena na **redovima predavanja koji su objavljeni na gore navedenoj mrežnoj stranici ili na mrežnoj stranici matičnog odjela**.
* Nakon odabira željenih kolegija provjerite vlastiti izbor i na kraju potvrdite upis kolegija.

#### **Važne napomene:**

* Kada jednom potvrdite i upišete odabrane kolegije, više ne možete promijeniti odabir kolegija putem Studomata.
* Za promjenu već odabranih i upisanih izbornih kolegija dužni ste javiti se u tajništvo odjela gdje će vam biti obrisan upisani kolegij i dodan neki drugi umjesto obrisanoga (ako nije ispunjena upisna kvota).
* Ako studenata upisanih na izborni kolegij ima manje od 10, taj se kolegij neće izvoditi. Ako student u prvome tjednu nastave otkrije da se izborni kolegij na koji se upisao ne izvodi, treba doći u tajništvo odjela radi promjene kolegija.